Diari Oficial de la Generalitat Valenciana


Sumari del DOGV 6619, del 29-09-2011 (2011/9867)

Informació pública del procediment per a la gestió indirecta del Programa d'Actuació Integrada del Sector PP-24 del Pla General d'Ordenació Urbana de la Vila Joiosa.
---------------------------------------------------------------------------------------------------------------------------------------------------------------------

### Dades del document

Número de DOGV
:   6619

Data del DOGV
:   29-09-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/9867


Data del document
:   19-09-2011

Organisme emissor
:   Ajuntament de la Vila Joiosa

Tipus de document
:   Anunci

Anàlisi jurídica

 Descriptors 

:   * Vila Joiosa, la
    * contracte administratiu

Informació pública del procediment per a la gestió indirecta del Programa d'Actuació Integrada del Sector PP-24 del Pla General d'Ordenació Urbana de la Vila Joiosa. [2011/9867]  
Per mitjà d'aquest anunci, es fa públic que el Ple de l'Ajuntament, en la sessió ordinària del dia 18 de novembre de 2010, va adoptar, entre altres, el següent acord, que en la seua part dispositiva literalment expressa:  
«Primer. Iniciar el procediment per a la gestió indirecta del programa del sector PP-24 del PGOU.  
Segon. Aplicar les bases generals aprovades pel Consell com a annex II al Decret 67/2006, de 12 de maig, en virtut del qual s'aprova el Reglament d'Ordenació i Gestió Territorial i Urbanística Valenciana.   
  
Tercer. Aprovar les bases particulars per a la selecció i adjudicació del Programa d'Actuació Integrada de la Unitat d'Execució del Sector PP-24 del PGOU, que com a annex I s'adjunta a la present proposta.  
  
Quart. Remetre el corresponent anunci de concurs per a la programació del sector PP-24, que es farà públic en el Diari Oficial de la Unió Europea i en el Diari Oficial de la Comunitat Valenciana. Així mateix procedix la seua inserció en el tauler d'anuncis de l'Ajuntament de la Vila Joiosa. Els interessats a participar en el concurs, podran presentar les seues proposicions acompanyades de la documentació establida en l'article 133.1 de la Llei 16/2005, així com amb les especificacions determinades en les bases particulars que regeixen el present concurs, en el termini de tres mesos a partir de l'enviament de l'anunci de concurs al Diari Oficial de la Unió Europea...».  
De conformitat amb l'article 132.1 de la Llei Urbanística Valenciana, 16/2005, de 30 de desembre, on s'estableix que en el mateix acord en què s'aprove la gestió indirecta del programa d'actuació integrada i les seues bases particulars reguladores s'ordenarà la publicació del corresponent anunci de concurs, amb el contingut que s'establisca reglamentàriament i que a continuació es detalla:  
a) Entitat local adjudicadora: Ajuntament de la Vila Joiosa, amb domicili al carrer Major, 14, CP 03021. Telèfon 912 20 46 11. E-mail: .  
b) Identificació de les bases generals i particulars reguladores del programa d'actuació integrada:   
- Bases particulars publicades en el Diari Oficial de la Comunitat Valenciana número 6548, de 21 de juny de 2011.  
- Les bases generals són les contingudes en l'annex II del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (Diari Oficial de la Comunitat Valenciana número 5264, de 23 de maig de 2006), aplicables a aquesta programació d'acord amb el que disposa l'article 131.5 de la Llei 16/2005, de 30 de desembre, de la Generalitat, Urbanística Valenciana (LUV) i 284.3 del reglament.  
Les bases particulars estan publicades en el Diari Oficial de la Comunitat Valenciana número 6548, de 21 de juny de 2011.  
Les bases, a més, podran consultar-se i obtindre's còpia d'aquestes en les dependències de la Secretaria de l'Ajuntament de la Vila Joiosa.  
  
c) Lloc i idioma en què hauran de presentar-se les proposicions dels interessats: determinacions en les bases particulars.  
d) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs:  
Els indicats en les bases generals i particulars.  
Es recorda l'obligació del concursant de sotmetre la documentació a què fa referència l'article 134 de la LUV a informació pública per un termini d'un mes en la forma i amb els requisits assenyalats en tal precepte.  
e) Documentació a presentar per cada concursant:  
Consta en les bases particulars del programa, en les quals s'especifica el que serà susceptible de valoració per a l'adjudicació del programa.  
f) Indicació expressa sobre l'admissibilitat de variants: cal ajustar-se al que disposen les bases particulars del programa.  
g) Criteris objectius d'adjudicació del programa d'actuació integrada:   
Establits en les bases particulars del programa.  
h) Garantia provisional i definitiva:   
Regirà el que disposen els articles 140 de la LUV, 323 i 324 del ROGTU i en les bases generals 7 i 10 i bases particulars XIX, amb l'especialitat següent:  
Garantia provisional: el 2% sobre la previsió del preu cert màxim de licitació, que es concreta en 130.800 euros (sense IVA).  
i) Data d'enviament al Diari Oficial de la Unió Europea:  
Dimecres 14 de setembre de 2011.  
Cosa que faig pública als efectes oportuns.  
  
La Vila Joiosa, 19 de setembre de 2011.- El regidor de Foment Econòmic i Sostenible: Jerónimo Lloret Sellés.